【明報專訊】關禮傑女兒關楓馨被封「最索星二代」之一,2021年參加《港姐》選舉,落選後加入無綫,演出不少劇集及綜藝節目。
「靚相陸續有嚟」
關楓馨上月底突然在社交網分享婚紗相,惹來結婚揣測,圈中好友袁偉豪、孔德賢等留言恭喜。不過關楓馨回覆袁偉豪笑言:「暫時當單身新娘吧!」澄清不是結婚。雖然她否認結婚,但仍引起誤會好事近,父母因而不停收到恭賀。
關楓馨前日再發文澄清,「我知道大家最近喜事連連,但係唔好再嚇親我daddy mummy啦,佢哋心諗……拖都無得拍仲可以同邊個結婚呀?恭喜我有一個咁好嘅團隊,同我影咗輯咁靚嘅相就真,靚相陸續有嚟」。她曾與舞蹈員Tommy傳緋聞,現在稱無拍拖,被指暗示已分手,回復單身。
娛樂組